ועדת הכספים, כנסת 25, פרוטוקול מספר 250, 2023-11-21 00:00

משה גפני: אני מחדש את ישיבת הוועדה

שולמית אלוני: עצרנו בסעיף 2(ב)2

אפרת רייטן: 	(2) בחוק מס ערך מוסף, התשל"ו-1975;     

אפרת רייטן: ובפסקה (2) – לעניין תקופת 180 הימים הקבועה בה;     

משה גפני: מה זה הסעיף?       

יעל נוה: מדובר בהחזרי מס שאנחנו בודקים כדי להוציא או לא להוציא שומה

יעל נוה:  יש לנו 90 ימים לבדוק אותם, ואנחנו רוצים ארכה

יעל נוה:  מדובר במאות מיליוני שקלים שצריך לבדוק

יעל נוה:  כרגע אין לנו את התנאים לעשות את זה בצורה הרגילה

ינון אזולאי: את מה בדיוק אתם בודקים?     

יעל נוה: כשמס התשומות עולה על מס העסקאות רשות המסים צריכה להחזיר כסף לנישומים

ינון אזולאי: איך זה פועל היום? אם לא הייתם תוך 90 יום - -     

יעל נוה: מחזירים לו את זה

ינון אזולאי: אז למה אתם צריכים הארכה?     

יעל נוה: אנחנו צריכים ארכה כדי לבדוק את זה

יעל נוה:  בגלל שלא תמיד יש לנו את הנתונים אנחנו רוצים לעשות את מה שצריך ולהוציא את זה

משה גפני: זה בשבילכם, בשביל רשות המסים?          

יעל נוה: זה בשביל המדינה

משה גפני: האם זה לטובת רשות המסים או לטובת האזרחים?     

מירי סביון: זה לטובת האזרחים בכך שקופת המדינה לא תיפגע

מירי סביון:  כדי שניתן יהיה להשתמש בכספי ההכנסות ממסים הכסף הזה צריך להגיע

משה גפני: אתם מממשים את הארכה זאת?     

מירי סביון: כן, כי יש לנו עובדים מגויסים ויש לנו עובדים שעברו לעבוד בקרן הפיצויים כדי לשלם בהקדם את הפיצויים והמענקים שהוועדה הזאת חוקקה

מירי סביון:  יש פעולות שלוקח לנו קצת יותר זמן לעשות אותן

משה גפני: מה זה סעיף 64(ב)?     

יעל נוה: סעיף 64(ב) זה סעיף לטובת הנישום

יעל נוה:  יש כל מיני בקשות שמוגשות לרשות המסים - פתיחת תיק עוסק, שינוי סיווג, שינוי רישום עוסק מורשה

משה גפני: מה זה סעיף 77(ב)?     

יעל נוה: זו תקופת ההתיישנות להוצאת שומה

יעל נוה:  עשינו את זה גם במס הכנסה - תקופת התיישנות של חמש שנים

יעל נוה:  זה מקביל למה שניתן במס הכנסה

משה גפני: 	אני לא בטוח שבעניין הזה אנחנו יחד

ינון אזולאי: עושים את זה כדי לא להגיע למצב שיתנו סירוב באופן אוטומטי?     

יעל נוה: זה בדרך כלל לא קורה

יעל נוה:  אנחנו רוצים להיות זהירים

ינון אזולאי: את מבינה איפה הבעיה שלי? אם רשות המסים מתנהלת בצורה כזאת שיכול לקרות שנותנים סירוב אוטומטי, אני - -      

משה גפני: האמת שלא צריך את זה

משה גפני:  מה שיקרה זה שבשבועיים הראשונים יהיה סירוב אוטומטי

משה גפני:  למה יהיה סירוב אוטומטי? כי הם יגידו שאין להם זמן לבדוק, שהפקיד שעוסק בזה נמצא במילואים

משה גפני:  אחרי שהשבועיים יעברו המציאות תהיה שלא מקבלים את תקופת ההתיישנות, זה ייכנס למסלול נורמאלי

משה גפני:  הם לא כל הזמן עושים את החשבון הזה

משה גפני:  בהמשך יהיה צריך להוריד את זה

שולמית אלוני: סעיף 64 מדבר על ערעור על פעולות המנהל

שולמית אלוני:  הוא אומר שאם התבקש המנהל לפעול על פי אחד הסעיפים שמוזכרים בסעיף קטן (א) והוא לא השיב לבקשה תוך 90 ימים, יראו אותו כאילו דחה את הבקשה

שולמית אלוני:  פה הם אומרים - ניתן לו עוד שלושה חודשים כדי שלא תידחה הבקשה

שולמית אלוני:  זה בסופו של דבר לטובת הנישום

שולמית אלוני:  סעיף 77(ב) זה התקופה של שומה

שולמית אלוני:  שאלנו אם נדרשים שלושה חודשים נוספים כשמדובר בשומה

שולמית אלוני:  מירי הסבירה לנו שיש ערך מוסף דווקא בסוף תקופה

יעל נוה: כשאנחנו נמצאים באיזה שהוא מו"מ שנעצר וצריכים לחזור להליכי שומה אנחנו לא רוצים להיות במצב שהתקופה מסתיימת, לכן צריך את הזמן הנוסף הזה כדי להוציא את החיוב

יעל נוה:  סעיף 79 זה תיקון שומה שמתבצע ביוזמת הרשות או הנישום

יעל נוה:  סעיף 82 זה השגה על שומה שמוגשת על ידי הנישום בתוך 30 יום

יעל נוה:  אנחנו רוצים להאריך לו את התקופה כך שהוא לא יהיה מוגבל ל-30 ימים

יעל נוה:  רשות המסים צריכה לתת החלטה בהשגה בתוך שנה ממועד הגשתה, לכן אנחנו רוצים גם את זה להתאים

יעל נוה:  סעיף 95 זה קנס פסילת ספרים

יעל נוה:  אנחנו נותנים כאן הטבה, אנחנו מאפשרים שהערעור לוועדה לקבילות פנקסים של מי שהוטל עליו מס - -     

שולמית אלוני: או בית משפט מחוזי

יעל נוה: בבית משפט מחוזי אנחנו מאריכים מכוח הארכה של שר המשפטים

יעל נוה:  פה אנחנו נותנים הארכה לערר מעבר ל-30 ימים

יעל נוה:  סעיף 113 זה איסור על הוצאת חשבוניות, סנקציה שמוטלת על נישום

יעל נוה:  שתי הבקשות כאן הן לטובתו, כי בפעם אחת אנחנו מתרים בו שיתקן בתוך חודש את הבעייתיות שנוצרה בהתנהלות שלו

יעל נוה:  אנחנו רוצים להאריך לו את התקופה של התיקון כדי שלאחריה נטיל את הסנקציה

יעל נוה:  הארכה השנייה היא לוועדה לקבילות פנקסים על מי שהוטלה עליו הסנקציה של איסור הוצאת חשבוניות

יעל נוה:  גם את התקופה של ה-30 ימים אנחנו מאריכים

יעל נוה:  בפקודת המכס יש לנו את סעיף 190

יעל נוה:  כשאנחנו תופסים טובין של יבואן יש לו חודש ימים לבקש להשיב את התפוס

יעל נוה:  אם הוא לא עושה את זה הטובין מוחרמים

יעל נוה:  אנחנו מבקשים להאריך את התקופה הזאת, שלא יהיה לו רק חודש

שולמית אלוני: מה עם סעיף 192?     

יעל נוה: סעיף 192 זה ערעורים לבית המשפט, לכן לא הכנסנו אותו

שולמית אלוני: כל התקנות ירדו מהנוסח, כי את התקנות אתם צריכים להתקין

שולמית אלוני:  מתי אתם מתכוונים להביא את התקנות?          

מירי סביון: אני מקווה שבימים הקרובים

מירי סביון:  נעשה מאמץ לעשות את זה כמה שיותר מהר

יעל נוה: בחוק מסים עקיפים אנחנו מבקשים להאריך את התקופה הקובעת

יעל נוה:  לגבי טובין מיובאים זה חמש שנים ולגבי טובין אחרים זה שלוש שנים

יעל נוה:  התקופה הקובעת היא בשביל לבקש החזר במס או להטיל חיוב

יעל נוה:  אנחנו מבקשים להכניס כאן את התקופה שכוללת את שניהם

יעל נוה:  מדובר על חיובים של מס קנייה, בלו וכו'

אפרת רייטן: 	(6) בחוק מיסוי מקרקעין (שבח ורכישה), התשכ"ג-1963 (להלן  -  	חוק מיסוי מקרקעין):     

אפרת רייטן: התקופה הקבועה בו להגשת בקשה להקטין את  שיעורי המקדמה הקבועים בסעיף קטן (ב),  ובפסקה (2), ובסעיף קטן ו(1);     

שגית שער לקור: כשאדם מבצע מכירה או רכישה הוא מגיש בקשה להקטנת מקדמה על מנת שיוכל לקבל אישור לטאבו

שגית שער לקור:  אנחנו רוצים להאריך את התקופה

שגית שער לקור:  הם צריכים להגיש את זה תוך 30 יום מיום העסקה

שגית שער לקור:  זה לטובת הנישום

אפרת רייטן: סעיף 49י(א), בפסקה (7) להגדרה "אופציה";     

ינון אזולאי: הוא מקבל הארכה של שלושה חודשים לתשלום מס רכישה?      

שגית שער לקור: תשלום מס רכישה זה משהו אחר

ינון אזולאי: את המס עצמו הוא צריך לשלם בפרק זמן מסוים, נכון?      

שגית שער לקור: את מס הרכישה הוא צריך לשלם תוך 60 יום

שגית שער לקור:  אנחנו מדברים על המקדמה

ינון אזולאי: אני שואל אותך עכשיו על מס הרכישה שהוא יצטרך לשלם תוך 60 יום

ינון אזולאי:  אתם גם נוגעים בזה?     

שגית שער לקור: לא נוגעים בזה

ג'ק בלנגה: לא נתנו הארכה

ינון אזולאי: למה לא?     

מירי סביון: אין פה הארכה כללית לדיווחים

מירי סביון:  מי שעושה עסקאות משלם על העסקאות שהוא עושה

ינון אזולאי: לא בטוח שהוא יסיים את העסקה בגלל המצב

ינון אזולאי:  בפועל הוא צריך לשלם את המס במיידי

ינון אזולאי:  נניח שהוא עשה את העסקה בערב של 7 באוקטובר

ינון אזולאי:  הוא אמור לשלם את מס הרכישה בתוך 60 ימים האלה

ינון אזולאי:  מה אם הוא במילואים?      

מירי סביון: על מקרים פרטניים אי אפשר

ינון אזולאי: זה לא פרטני

שגית שער לקור: הסעיף כאן לא מדבר על תשלום, הוא מדבר על בקשה להשגה

ינון אזולאי: אני שואל אותך על התשלום

מירי סביון: מי שעושה את העסקה משלים אותה בדרך כלל במועדים סמוכים, מגיש את הדיווחים

ינון אזולאי: ועל הדיווח אתם נותנים לו?     

מירי סביון: לא בצורה גורפת

ינון אזולאי: למה לא?     

מירי סביון: כי למי שיש זמן בתוך התקופה הזאת לעשות את עסקת הנדל"ן יש גם זמן לדווח

ינון אזולאי:  אם הוא התחיל את זה בערב 7 באוקטובר צריך לתת לו ארכה לגבי הדיווח

משה גפני: הוא עשה את העסקה הזאת בגלל שהוא היה בלחץ מכל העניין

משה גפני:  למה אתם מתעקשים על הדיווח?     

מירי סביון: אם עשו את העסקה בתוך התקופה - -     

משה גפני: תאריכו גם את התקופה

מירי סביון: אין הצדקה להאריך את הדיווחים

משה גפני: יש הצדקה

משה גפני:  אני יכול לספר לך 1,000 סיפורים כאלה

ינון אזולאי: יש הצדקה, מכיוון שהדיווח מביא את התשלום

ינון אזולאי:  כרגע אדם נמצא במילואים

משה גפני: ינון, הוא עשה את העסקה בגלל שהוא היה בלחץ

ינון אזולאי: יש אדם שלא יודע להיכנס לאתר, הוא צריך להגיע פיזית

מירי סביון: מי שיכול לעשות את העסקה - -     

משה גפני: העמדה שלנו שונה

מירי סביון: אנחנו לא חושבים שצריך לשנות את מועדי הדיווח

ינון אזולאי: אתם הסכמתם לזה?     

ג'ק בלנגה: לא הסכמנו, אבל לא הביאו את זה בהצעת החוק

ג'ק בלנגה:  לא הייתה הסכמה על עסקאות מ-6 בספטמבר עד 6 לאוקטובר

מירי סביון: יש פה משמעויות תקציביות מאוד מאוד רחבות לכך שאנחנו כרגע לא נקבל דיווחים ולא נגבה מסים על עסקאות שנעשות במשק

מירי סביון:  מי שעושה את העסקאות האלו מלווה על ידי איש מקצוע

מירי סביון:  הדיווח על העסקה הרבה יותר פשוט מהעסקה עצמה

ג'ק בלנגה: מה שהם מציעים לגבי המקדמה הוא חלק מהדיווח

ג'ק בלנגה:  אני לא יכול להגיש את הדיווח בלי הסעיף הזה

ג'ק בלנגה:  כשאני נכנס למערכת לדווח אחת השאלות היא אם אני מבקש להקטין מקדמה

ג'ק בלנגה:  אם עכשיו את מזיזה לי את זה לינואר, איך אני אדווח?     

רחלי בן יהודה: זה לא קשור, אתה יכול לדווח

ג'ק בלנגה: אז אני לא מבקש הקטנת מקדמה

רחלי בן יהודה: תמיד יש את הקטנת המקדמה אחרי הדיווח

ג'ק בלנגה: איך? יש לי שומה לתשלום על סכום גבוה

רחלי בן יהודה: את התשלום אתה משלם תוך 60 יום

ג'ק בלנגה: אתם סותרים את עצמכם בניסוח הזה, כי אתם אומרים לי - תדווח על הסכום המלא עכשיו, ובסוף מרץ תבקש ממני הקטנת מקדמה

ג'ק בלנגה:  תסתכלו על המערכת שלכם, תיכנסו לדיווח מיסוי מקרקעין

משה גפני: אני מבקש תשובה לפני שאנחנו מצביעים

רחלי בן יהודה: סעיף 49י מתייחס להודעה על מכירה של אופציה ייחודית

רחלי בן יהודה:  זו אופציה שאם עומדים במספר תנאים המכירה שלה לא חייבת לפי חוק מיסוי מקרקעין

רחלי בן יהודה:  סעיף 49כא(א) זו הודעה על מכירה במסגרת של פינוי-בינוי, של התחדשות עירונית

רחלי בן יהודה:  סעיף 49לב2(א) זו הודעה על הסכם של התחדשות עירונית, פרויקטים של תמ"א 38

רחלי בן יהודה:  סעיף 75(ג) מדבר על הודעה של הקצאת מניות

משה גפני: על הכל מדובר שמאריכים בשלושה חודשים?      

רחלי בן יהודה: כן

רחלי בן יהודה:  סעיף 75א מדבר על הודעה של עסקה מותנית שיום המכירה שלה נדחה בהתקיים התנאים שקבועים בחוק

רחלי בן יהודה:  סעיף 78 מדבר על הודעה על שומה של מכירה של זכות במקרקעין ופעולה באיגוד

רחלי בן יהודה:  סעיף 85 מתייחס לבקשה לתיקון שומה

רחלי בן יהודה:  סעיף 85א מתייחס לבקשה לתיקון שומה של שינויי המבנה

רחלי בן יהודה:  סעיף 87 דן בהודעה על השגה

רחלי בן יהודה:  סעיף 88 מדבר על הודעה להגשת ערר לוועדת ערר

משה גפני: מה יקרה אם אני לא מאריך? אני חשבתי שזו הטבה לנישום, אבל זו לא רק הטבה כי רשות המסים מקבלת פה עוד הרבה זמן לבדוק

משה גפני:  אני לא רוצה שהיא תבדוק יותר

משה גפני:  אם אני רוצה להגיש בזמן, האם יכולה רשות המסים, על פי חוק, להגיד שהיא מאריכה את הבדיקה שלה בשלושה חודשים?     

רחלי בן יהודה: המועדים מתחילים מהרגע שמדווחים לנו, מהרגע שמגישים את ההצהרה

משה גפני: 	אם אני מדווח, זה לא מוארך יותר?     

רחלי בן יהודה: ברגע שאתה מדווח, מגיש את ההצהרה - -      

משה גפני:  אני לא משתמש בחוק הזה שיש בו ארכה של שלושה חודשים, אני מגיש במועד

ינון אזולאי: האם אתם לא חייבים לעשות את זה בזמן אם הגשתי בזמן?      

מירי סביון: המועדים של פקיד השומה לעשות פעולות נגזרים מהמועד שבו המסמכים הוגשו בפועל

מירי סביון:  אם מישהו רוצה להגיש במועדים הרגילים - -     

ינון אזולאי: זה לא האריך לו?     

מירי סביון: לא

מירי סביון:  המועד הקבוע זה המועד שבו הוא הגיש

משה גפני: זה לא מאריך באופן אוטומטי

משה גפני:  זה לא שבא פקיד השומה ואומר שהוא רוצה להאריך

מירי סביון: לא תחמיצו את איפה שביקשנו הארכה אוטומטית, זה בתוך הכתוב

שולמית אלוני: תקנות מיסוי מקרקעין יובאו בנפרד

אפרת רייטן: 		(8) בחוק לעידוד השקעות הון, התשי"ט-1959 (להלן – חוק  		לעידוד השקעות הון):     

אפרת רייטן: הקבועה בו;     זה לעניין חברה שמעוניינת בהטבות לפי חוק עידוד

אפרת רייטן:  היא צריכה להודיע תוך שנה

אפרת רייטן:  עכשיו מאריכים את התקופה להודיע

אפרת רייטן:  סעיף 51ט(א) זו פנייה של חברה למנהל לקבל אישור מראש על זכאות להטבות

אפרת רייטן:       			(9) בחוק עידוד התעשייה (מסים), התשכ"ט-1969, בסעיף 			23(א) – לעניין תקופת שנת המס הנדרשת להגשת דוח 			במאוחד;     			(10) בחוק לעידוד תעשייה עתירת ידע (הוראת שעה),  			התשפ"ג-2023, בסעיף 5(ד)(5), בפסקאות משנה (א) 			ו-(ג) – לעניין תקופת 90 הימים הקבועים בהן;     		(11) בחוק מס קנייה (טובין ושירותים), התשי"ב-1952": 			 

יעל נוה: סעיף 5ג(ב) זו תקופת הוצאת החיוב – 5 שנים

יעל נוה:  זה זהה לסעיף 77 לחוק מס ערך מוסף

יעל נוה:  תיקון השומה זהה לסעיף 79 לחוק מס ערך מוסף

יעל נוה:  בחוק הבלו על הדלק יש שתי תקופות

יעל נוה:  יש את סעיף 9 שמתייחס לדרישה של השנה

יעל נוה:  יש למבקש שנה לדרוש הישבון על בלו, ואת זה אנחנו רוצים להאריך

יעל נוה:  סעיף 10 זה בקשה להחזר מס על דלק פטור

יעל נוה:  יש חצי שנה, ואנחנו מבקשים להאריך את זה

משה גפני: לטובתכם?      

יעל נוה: לא, לטובתו

ינון אזולאי: למי יש פטור?     

יעל נוה: 	יש כל מיני גופי פטור

יעל נוה:  זה תלוי בנסיבות

ינון אזולאי: תני לי גוף פטור אחד

יעל נוה: כל הנושא של הממסים שעשינו עד היום

יעל נוה:  הפטור הזה מתייחס למי שלא הגיש את זה במקור ומבקש החזר בדיעבד

יעל נוה:  ההישבון לא פטור

יעל נוה:   סעיף 15(ג) מתייחס לרישיון ייצור והפעלת אתר אחסון

יעל נוה:  לפעמים אנחנו מפקיעים את הרישיון או מצמצמים אותו

יעל נוה:  תוקף החלטת המנהל היא לשנה, אלא אם כן הוגש כתב אישום

יעל נוה:  אנחנו רוצים להאריך את התוקף של השנה בשלושה חודשים במקרה שלא הוגש כתב אישום בגלל המצב

אפרת רייטן: 			(13) בחוק מס רכוש וקרן פיצויים, התשכ"א-1961 – סעיף 			36א(ב);     	זו התקופה להגשת תביעה לפיצויים, מה שבחוק הקיים

אפרת רייטן:  זה מוארך

שולמית אלוני: גם את תקנות מס רכוש תביאו בנפרד בתיקון התקנות

אפרת רייטן: 			(15) בחוק מיסוי רווחים ממשאבי טבע, התשע"א-2011":     

שולמית אלוני: פה הייתה הערה של חברת הכנסת פרקש

שולמית אלוני:  במקור היא ביקשה שהסעיף הזה יימחק כדי שלא תתאפשר הארכה של שלושה חודשים בכל מה שנוגע לחוק מיסוי רווחים ממשאבי טבע

משה גפני: למה אתם מבקשים את זה?     

מירי סביון: יש לנו הליכי שומה בנושא של היטל רווחי יתר על משאבי טבע, גז ונפט

מירי סביון:  יש שומות שמתיישנות דווקא בתאריך 31 לדצמבר 2023

מירי סביון:  הרבה פעמים ההליכים מתחילים מוקדם יותר, כשהמו"מ מבשיל בעיקר בחודשים האחרונים של השנה

מירי סביון:  מאחר ובמשרדי מס הכנסה, רשות המסים ומשרדי המייצגים יש עובדי מפתח שנמצאים כרגע בשירות מילואים, ומאחר וגם הייתה הנחיה ספציפית במשך חודש או קצת יותר לא לערוך שומות ולא לעשות דיונים - -     

משה גפני: המדינה הולכת להפסיד פה הרבה כסף

מירי סביון: כדי לא להפסיד את הכסף הזה ולאפשר ניהול של דיון איכותי ומקצועי עם סד זמנים סביר, ביקשנו בעניין הזה לאפשר הארכה של המועדים בשלושה חודשים

משה גפני: המדינה הולכת להפסיד הרבה כסף

מירי סביון: למה שהיא תפסיד?     

משה גפני: בגלל שמדובר פה במסים גבוהים, באנשים עשירים

מירי סביון: אני לא חושבת שהמדינה תפסיד

מירי סביון:  החשש שלנו שאם לא נאריך את התקופה חלק מהליכי השימוע לא יבשילו

מירי סביון:  המשמעות יכולה להיות ששומה מסוימת לא תיערך, או שהיא תיערך בצורה לא איכותית

ינון אזולאי: אין לי בעיה להאריך להם בשלושה חודשים על מנת שיבדקו יותר טוב

ינון אזולאי:  אני רוצה שההליך יהיה יותר מעמיק בשביל להביא יותר כסף

משה גפני: נחזור לזה

אורית פרקש הכהן: החוק הזה, שמטרתו הייתה להקל על הציבור, על נושים, על משרתים במילואים, על אנשים שעומדים מול רשות המסים, חל על מס מסוג אחר לגמרי, על משהו שהוא מעין חצי חוץ תקציבי, על חברות ענק שמי שמגיש להן את הדוחות זה חברות גדולות מאוד במשק של רואי חשבון

אורית פרקש הכהן:  אנחנו נכנסים לתקופה מאוד מאתגרת מבחינה כלכלית, לכן לא ראוי בעיני ולא נכון לתת כאן איזו שהיא הארכה שמתחילה בשלושה חודשים ויכולה גם להיגמר בתשעה חודשים

אורית פרקש הכהן:  מדובר בכספים גדולים שאולי נזדקק להם

אורית פרקש הכהן:  הסעיף הזה צריך לצאת מהחוק, הוא לא מתאים לכאן

אורית פרקש הכהן:  אני מציעה הצעת פשרה לפיה נותיר את הדחייה הבודדה של שלושה חודשים אבל שהסעיף של שר האוצר באישור ועדת כספים לא יחול על מיסי היתר של חברות משאבי הטבע של מדינת ישראל

אורית פרקש הכהן:  האם אתה מבין את ההצעה שלי?      

משה גפני: אומרים האנשים שתומכים בסעיף הזה, וזה לא משנה אם אנחנו מדברים באנשים עשירים, בעניים, במס יתר או לא במס יתר, שלא צריך לתת לאנשים לשלם את מה שהם לא צריכים, שצריך לתת דחייה של שלושה חודשים

משה גפני:  אלה שבדעתך סבורים שמדובר על סכומים גדולים, על חברות גדולות

אורית פרקש הכהן: חזקות במיוחד, עם בעלי מקצוע שמגישים להן את הדוחות

משה גפני: כל החוק הזה נעשה לטובת אנשים רגילים, נורמאליים, מעמד כלכלי בינוני, אולי קצת יותר

משה גפני:   מדובר על לאפשר עוד כמה חודשים

משה גפני:  החלק שאת מציעה הוא חלק שמעליב את הוועדה

משה גפני:  למה הוא מעליב? מכיוון שלא יהיה בסמכותו של שר האוצר להאריך מועדים בחוק הזה

משה גפני:  אין מציאות כזאת

משה גפני:  הוא יצטרך לבוא לוועדה, להגיד למה הוא מאריך מועדים

משה גפני:  עכשיו אנחנו מדברים על משאבי הטבע

משה גפני:  הוא יבוא לפה, ואז יתחיל דיון על כך שהם רוצים מעבר לשלושה חודשים שכבר נתנו להם

משה גפני:  את הדיון הזה נקיים אז

משה גפני:  ההתלבטות פה היא התלבטות, היא לא חד משמעית

משה גפני:  אני סבור כמוך, שלא צריך לתת להם

משה גפני:  אחת מהשתיים: אם באמת הם צודקים, הם צודקים, אבל אם הם לא צודקים, מה זה השלושה חודשים?     

אורית פרקש הכהן:   אני מודה באשמה שאני בתור שרה בממשלות הקודמות קידמתי ביחד עם רשות המסים חוק לתיקון חוק קרן העושר

אורית פרקש הכהן:  אתה, הרב גפני, התנגדת לתיקון

אורית פרקש הכהן:  מדובר בכספים שהמדינה מתקשה לגבות

אורית פרקש הכהן:  לא רק שהיא מתקשה לגבות, גם יש מחלוקות רבות ותדירות - -      

משה גפני: אני עשיתי את החוק הזה

אורית פרקש הכהן: נכון, אתה עשית

אורית פרקש הכהן:  אני מדברת על תיקון שנכנס בשנתיים האחרונות

משה גפני: את החוק המקורי אני עשיתי

אורית פרקש הכהן: נכון, אבל בתיקון לא תמכת

אורית פרקש הכהן:   אחרי שראינו תופעות של הליכי סרק, משיכת מועדים לתשלומי מס, ניצול של מנגנוני הגשות שומה, השגות בשווי מאות מיליוני דולרים לקופת הקרן הזאת, אני יכולה להגיד שזה לא האירוע של החקיקה הזאת, זה לא מסוג הדברים שאמורים בכלל להיות כאן

משה גפני: מה את מציעה?     

אורית פרקש הכהן: אני בדעתך

אורית פרקש הכהן:  אתה אומר שלושה חודשים, שזה הרבה יותר טוב ממשהו אחר, אבל אם תרצה להסיר את זה בכלל אני גם אתמוך בך

אורית פרקש הכהן:  לא ייתכן שכל פעם שמגיע לוועדה הזאת הכסף הגדול אנחנו איכשהו זורמים

אורית פרקש הכהן:  מי שמגיש לחברה כזאת את הדוחות אלה רואי החשבון הכי גדולים במשק, משרדי עורכי הדין עם מאות עובדים

אורית פרקש הכהן:  לא צריך תשעה חודשים

אורית פרקש הכהן:  אני לא רוצה לראות אפילו פוטנציאל לתשעה חודשים

משה גפני: אני מוחה על זה שאת אומרת שכשמגיעים לוועדה הכספים הגדולים והחזקים אנחנו מיד מתקפלים

אורית פרקש הכהן: אני לא אומרת שאנחנו מיד מתקפלים

משה גפני: 	 	זה ממש מקצועי ובכלל לא קשור אם אלה גדולים או קטנים

משה גפני:  אנחנו נקבל החלטה על זה

אפרת רייטן: 			(16) בחוק התכנית לסיוע כלכלי (נגיף הקורונה החדש) 			(הוראת שעה), התש"ף-2020" – סעיף 20(א);     			(17) בחוק מענק סיוע לעסקים בשל ההשפעה הכלכלית 			של התפשטות זן אומיקרון של נגיף הקורונה החדש  			(הוראת שעה), התשפ"ב-2022" –סעיף 15(א)(1)

אפרת רייטן:      אלה המועדים להגשת השגה

שולמית אלוני: המועדים האלה לא חלפו עדיין?     

אפרת רייטן: לא

שולמית אלוני: פסקה (15) זו פסקה שהייתה לגביה התייחסות של מס הכנסה שלילי בחוק הקורונה

שולמית אלוני:  רשות המסים הכניסה כאן סעיפים

אפרת רייטן: אלה הסעיפים להגשת הבקשות למס הכנסה שלילי, למענק עבודה, לערר או השגה

אפרת רייטן:    	ג) המועד הקבוע בהגדרה "בניין להשכרה" שבסעיף 53א(א)(3) 	לחוק לעידוד השקעות הון, לעניין הגשת בקשה לאישור תכנית, 	יידחה בתקופה שאורכה כאורך התקופה הקובעת

אפרת רייטן:      	כאן מדובר במועד ספציפי של 31 בדצמבר 2023

אפרת רייטן:  מדובר במועד האחרון להגשת בקשה לאישור תכנית במסלול הישן לגבי הטבות מס בבניית בניינים להשכרה

אפרת רייטן:  אנחנו מאריכים את זה כאורך התקופה הקובעת, שזה כרגע שלושה חודשים

ינון אזולאי: תסבירי לגבי הבנייה להשכרה

אפרת רייטן: מדובר במסלול שמאפשר הטבות מס בהקשר של בניית בניינים להשכרה, בעניין שכירות ארוכת טווח

ינון אזולאי: זה מה שנקרא דירה להשכיר?     

אפרת רייטן: לא דירה להשכיר

אפרת רייטן:  זה המסלול הישן שהתקופה שלו נגמרת עכשיו

שולמית אלוני: הסעיף הזה נמצא בנפרד, כיוון שפה יש מועד נקוב, לא תקופה, ואז מאריכים את המועד

ינון אזולאי: גם את זה אפשר יהיה להאריך בהמלצת שר האוצר?     

אפרת רייטן: כן, אם יהיה צורך

אפרת רייטן:       הארכת תקופות	3

אפרת רייטן: 	(א) בסעיף זה -  לעניין דירה יחידה ודירת 		"תקופה מוגדרת" – תקופה הקבועה בהוראה מהוראות החוק מגורים מזכה 		המפורטות להלן: בחוק מיסוי מקרקעין			(1) סעיף 9(ג1ג) (2)(ב), (ג1ג)(2)(ב1)(2)(ב) ו-(ג1ג) (4)(ב);         

שולמית אלוני: אלה הסעיפים שמתייחסים למס רכישה, לשחלוף, לקבוצות הרכישה, לתושב החוזר

שולמית אלוני:  תסבירו מה המשמעות

שגית שער לקור: סעיף 9(ג1ג)(2)(ב) מדבר על מכירת דירה אחרת תוך 24 חודשים או 12 חודשים מיום מסירת החזקה בדירה, לפי המאוחר מביניהם

שגית שער לקור:  סעיף 9(ג1ג)(2)(ב1)(2)(ב) מדבר על הרוכש שמכר את הדירה בקבוצת רכישה וצריך למכור בתוך 18 חודשים ממועד השלמת הבנייה

שגית שער לקור:  סעיף (ג1ג) (4)(ב)  מדבר על תושב ישראל

משה גפני: אם המציאות היא שזה באמצע התקופה של עד 24 חודש, אז הוא גם מקבל את השלושה חודשים?     

אפרת רייטן: אין צורך שרק תום התקופה ייפול בתקופה הקובעת הבעייתית כדי להאריך את התקופה, אלא כל אימת שפגשת את התקופה הבעייתית, בין אם במלואה, בין אם ביום, בין אם בזמן אחר, מוארכת לך התקופה למכירה, לביצוע הפעולה, בשלושה חודשים

ג'ק בלנגה: אז זה 27 חודשים

משה גפני: אנחנו מאוד רגישים לסעיף הזה

ינון אזולאי: לכל אחד שנופל בתוך ה-24 חודשים יש שלושה חודשים

ינון אזולאי:  למי שהיה לפני זה אין הארכה

ג'ק בלנגה: עדיין הסעיף הזה מאוד רגיש

ג'ק בלנגה:  הארכה טובה ומצוינת, אבל למי שהמועד שלו מסתיים ב-31 בדצמבר יהיה קשה למכור בינואר ופברואר בגלל המלחמה

ינון אזולאי: 	מה אתה מציע?     

ג'ק בלנגה: יכול להיות שלאלה שמסיימים עכשיו צריך קצת יותר זמן לנשום

אפרת רייטן: למי שסוף התקופה שלו הוא כרגע יש שלושה חודשים מתום התקופה הקובעת

ינון אזולאי: הוא אומר לך שסוף התקופה הקובעת זה 31 בדצמבר

ינון אזולאי:  אתם נותנים לו עוד שלושה חודשים

אפרת רייטן: מה-7 בינואר

ינון אזולאי: הוא אומר שזה זמן שעדיין יש אי ודאות בשוק

אפרת רייטן: 		(2) סעיף 49ג(1);     

רחלי בן יהודה: ג(1) מתייחס למס שבח, לרכישת דירה חלופית

שגית שער לקור: זה סעיף שמדבר על מתי הגדרת דירה יחידה תיחשב כדירה יחידה

שגית שער לקור:  אם אתה קונה דירה ובתוך 12 חודשים קונה דירה אחרת, זה ייחשב לך כדירה חליפית

שגית שער לקור:  מאריכים את התקופה הזאת

ג'ק בלנגה: זה סעיף הפוך של מס רכישה ומס שבח

אפרת רייטן: 			(3) סעיף 49ה(א)(2) ו-(4);   

שולמית אלוני: למה התייחסתם פה לסעיפים קטנים? בקורונה זה היה 49ה כולו

שגית שער לקור: 49ה מתייחס להכל

שולמית אלוני: לא, זה (א)(2) ו-(4)

אפרת רייטן: זה הדיוקים של הנוסח

אפרת רייטן:  לא השמטנו מועדים

שגית שער לקור: 49ה מתייחס לפטור חד פעמי

שגית שער לקור:  אם אתה מוכר שתי דירות וקונה דירה אחת גדולה, אתה יכול לקבל פטור ממס שבח בשתי הדירות הקטנות

שגית שער לקור:  כמובן שזה מוגבל בזמנים

אפרת רייטן: 			(4) סעיף 104א(ב)(1), סעיף 104(ב)(4) וסעיף 105(ג)(14)

אפרת רייטן:       כאן זו תקופה לבניית בניין בהקשר של שינוי המבנה ומס הכנסה

אפרת רייטן:  יש תקופה של חמש שנים

אפרת רייטן:  אנחנו מאריכים אותה לא רק בתום התקופה אלא באופן כללי, כי זה קשור לבנייה של הבניין

אפרת רייטן: הקובעת, יידחה היום האחרון של התקופה המוגדרת בשלושה חודשים שתחילתם במועד כמפורט להלן,  לפי המאוחר;     

אפרת רייטן: היום האחרון של התקופה המוגדרת  

שולמית אלוני: תסבירי למה יצרתם את ההבחנה בין התקופות

רחלי בן יהודה: בתקופת הקורונה הייתה האפשרות של סעיף (2) בלבד

שולמית אלוני: שם התקופה לא באה במניין

רחלי בן יהודה: אם סוף התקופה שם נכנסת לתקופה הקובעת, מוארכת לך התקופה

רחלי בן יהודה:  למשפחה צעירה שרכשה דירה יש 18 חודשים לפי הוראת השעה למכור את הדירה הישנה

רחלי בן יהודה:  אם התקופה הזאת לא מסתיימת בתוך התקופה שהוגדרה, אין לה שום הארכה

רחלי בן יהודה:  פנו אלינו והציבו בפנינו קשיים

רחלי בן יהודה:  ידינו כבולות, כי אלה מועדים שאנחנו לא יכולים לגעת בהם, אין לנו שום סמכות להאריך אותם

שולמית אלוני: וזה נכון רק במקרים האלה של מיסוי מקרקעין?     

רחלי בן יהודה: מאותן פניות ומאותם קשיים שהציבו בפנינו יצרנו כאן הקלה כדי להאריך את התקופה

רחלי בן יהודה:  לאותן משפחות צעירות שיש להן שתי דירות וצריכות למכור את הדירה או רוצות ליהנות ממדרגות מס רכישה של דירה יחידה, אנחנו מאריכים בשלושה חודשים, ולא משנה אם התקופה מסתיימת עכשיו או רק התחילה עכשיו

אפרת רייטן: בחוק של הקורונה זה היה תלוי במועד סיום התקופה

ינון אזולאי: אז הארכנו יותר, נכון?     

אפרת רייטן: נכון

ינון אזולאי: למה בקורונה הארכה הייתה יותר מאשר פה?     

אפרת רייטן: הקורונה הייתה תקופה יותר ארוכה, וזה היה תלוי גם במועד סיום התקופה

אפרת רייטן:  כאן הגדלנו את סיום התקופה והארכנו את תקופת הארכה

ינון אזולאי: גם פה אנחנו עדיין לא יודעים מתי תסתיים התקופה

ינון אזולאי:  אחרי הקורונה עלו המחירים, כי אנשים חיפשו דירות, דירות עם מרפסת

ינון אזולאי:  פה יש אי ודאות בשוק לגבי המחירים, במיוחד באזורים שלמים

ינון אזולאי:  יהיה פה גם מחסור בדירות, כי אין עובדים

ינון אזולאי:  האי ודאות תימשך יותר זמן מאשר אחרי הקורונה, כי מהקורונה מהר התאוששו, הביקוש היה

ינון אזולאי:  אני לא חושב שזה העניין

ינון אזולאי:  אני לא יודע אם אפשר פה להחריג

מירי סביון: לדעת להגיד מה יהיה אף אחד מאיתנו לא יודע

מירי סביון:  כרגע אנחנו עושים את החקיקה שמותאמת למה שאנחנו יודעים הכי טוב כרגע

מירי סביון:  אתם תחליטו מה לעשות לגבי התקופה

ינון אזולאי: כולנו יודעים שאי הוודאות בשוק, במיוחד באזורים מסוימים בארץ, צפון או דרום, תהיה

ינון אזולאי:  אני לא חושב שיש מישהו שמחר בבוקר רץ לקנות דירה בשדרות, בנתיבות, באופקים או בקרית שמונה

ינון אזולאי:  אנחנו לא יכולים לתת למקומות מסוימים, לכן צריך לתת משהו יותר רחב בסעיפים האלה גם אם זה צריך להיעשות בצורה אחרת

ג'ק בלנגה:  אם התאריך מסתיים בתוך התקופה הקובעת, אני חושב שחצי שנה זה המינימום לתת לאנשים לצאת מהאירוע

מירי סביון: בתוך החקיקה הארכנו את התקופות בשלושה חודשים, כאשר התנאי להיכלל בתוך מי שלגביו הארכה הזאת חלה הוא מאוד רחב

מירי סביון:  כרגע זה מה שאנחנו חושבים שנכון לאור המצב כמו שאנחנו רואים אותו

מירי סביון:  אין ספק שיש פה הרבה חוסר ודאות, וכנראה גם יש פערים לגבי שוק הנדל"ן בין האזורים השונים בארץ

מירי סביון:  אנחנו חושבים שכרגע הפתרון הזה מאוד רחב ונותן מענה

מירי סביון:  ככל שהאירועים יתפתחו אני מניחה שיעלו סוגיות ודברים נוספים בכל מיני הקשרים, אני מניחה שיצוצו בעיות שונות ויהיו התפתחויות שונות שיחייבו מענים שונים

מירי סביון:  אני מציעה שכרגע ניתן את המענה הזה

ג'ק בלנגה: אנשים ייאלצו למכור בהפסד

ינון אזולאי: 	אם יתחילו למכור בהפסד לא יקרה כלום, אולי אנשים שאין להם דירות יוכלו לקנות דירות

ינון אזולאי:  מזה אני לא דואג

ינון אזולאי:  עדיין לא ראיתי מישהו שהולך להפסיד

משה גפני: מה יקרה למי שיש במשפחה שלו חטופים? מה תעשו במקרה של ההתיישנות הזאת?     

מירי סביון: אין פה התייחסות ספציפית לאנשים מסוימים

מירי סביון:  כאן ההוראה היא כללית

שולמית אלוני: אם אתה מגיש עד סוף 2023 את הדוחות, ההתיישנות נספרת ארבע שנים מתום השנה שבה הוגש הדוח - זה אומר שמ-2023 מגיעים ל-2027

שולמית אלוני:  לעומת זאת, אם מדובר במועד שנדחה אפילו בחודש, לינואר, אנחנו כבר קופצים לשנת 2024, ואז לוקחים את שנת 2024, שזה תום שנת המס שבה הוגש הדוח, וסופרים ארבע שנים כך שמגיעים ל-2028

שולמית אלוני:  באו הלשכות יחד עם רשות המסים ואמרו שהגיעו לאיזו שהיא הצעת פשרה שבהתאם לה ייקחו שנתיים אחורה מאז שהוגשו הדוחות של אותו נישום

שולמית אלוני:  אם הם הוגשו עד תום השנה, יראו את זה - -     

אפרת רייטן: יראו כאילו הדוח הוגש

אפרת רייטן:  למרות שהוא הגיש את זה בינואר של השנה הבאה, ינואר 2024, יראו כאילו הוא הוגש ב-31 בדצמבר 2023, כדי לא להיכנס לתקופת התיישנות ממושכת יותר

משה גפני: אם אלה היו ימים רגילים, בסדר, איכשהו

משה גפני:  האם אתם יכולים להגיד לוועדה שכשיש מקרים שהם מקרים רגישים אתם תתחשבו?     

ינון אזולאי: למה אתה צריך להסתמך עליהם? למה לאשר להם את זה בתנאי שהם יהיו רגישים?     

משה גפני: שיגידו את זה לפרוטוקול

מירי סביון: רשות המסים מתייחסת ותתייחס ברגישות רבה לכל האירועים שמתקיימים, לצערנו, עכשיו, בתקופה הזאת שיש לנו חללים, יש לנו נפגעי טרור, יש חטופים ונעדרים

מירי סביון:  למקרים האלה ההתייחסות תהיה בסופר רגישות

מירי סביון:  כבר כרגע כל מה שנוגע להליכי אכיפה וכו' לא נמצא בתוך המעגל של האנשים שאנחנו פועלים מולם - לא האנשים עצמם, ולא קרובי משפחה מדרגה ראשונה

מירי סביון:  גם לגבי משרתי מילואים ברור שיש הרבה מאוד התנהלויות מול רשות המסים שלא ניתן לקיים בצורה סדירה או בכלל

מירי סביון:  גם כאן אנחנו פועלים ברגישות, מגלים אורך רוח ומבינים שצריך לתת לזה את הטיפול ההולם

מירי סביון:  בהמשך כנראה שנצטרך לעשות התאמות

משה גפני: נכון, אני גם חושב כך

מירי סביון:   גם אם אין תיקון חקיקה ההתנהלות היא בהתאם לשיקול דעת מאוד מאוד רגיש, לוקח בחשבון את המצב המאוד מיוחד שמתקיים כאן

מירי סביון:  החוק הזה לא מיועד למצבים האלה, הוא מיועד לציבור הכללי

מירי סביון:  צריך לתת מענה לתקופה הזאת כפי שכל הציבור עובר אותה

מירי סביון:  לרשות המסים וגם לצדדים שממול, שזה גם העסקים עצמם וגם המייצגים שלהם, יש קושי

מירי סביון:  ההתנהלות היא לא התנהלות של שגרה, לכן בחקיקה הזאת ביקשנו הארכות מועדים

מירי סביון:  זאת התכלית של החקיקה, שהיא מאוד כללית

מירי סביון:  היא לא יכולה לתת מענה למקרים המיוחדים שצריכים מענה מסוג אחר, הרבה יותר רגיש ויותר רחב

מירי סביון:  למקרים האלה, כמו שאמרתי, אנחנו כבר נותנים התייחסות מיוחדת וגם ניתן בהמשך בהוראות חוק רבות הרבה מעבר

משה גפני: את צודקת, תהיה חקיקה נוספת, אין בכלל ספק בעניין

משה גפני:  זה ברור שנצטרך לעשות תיקונים

משה גפני:  אם תהיה תקלה אצלכם זה ישליך מיד על החקיקה שתבוא בהמשך

ינון אזולאי: אתה מביא מקרה ספציפי של החטופים

משה גפני: לא ספציפי

ינון אזולאי: הם באוטומט מקבלים פה כמעט עוד שנה, בהתיישנות הזאת

שולמית אלוני: מירי, אולי תסבירי את הלינקג', למה בחרתם להתייחס למה שקרה בשנתיים האחרונות

ינון אזולאי: את לא מוותרת על עוד שנה

ינון אזולאי:  להיפך, רשות המסים מקבלת פה עוד שנה

ינון אזולאי:  כשאני בא לדבר איתכם על מס רכישה אתם מסתכלים עלי ואומרים שאי אפשר לשנות את זה, אבל פה באוטומט אתם מביאים לנו את זה בדלת האחורית

ינון אזולאי:  לזה אני לא יכול להסכים

מירי סביון: תקופת ההתיישנות זו חקיקה קבועה שעברה שינויים לאורך השנים, אבל זו תקופה שיש בה היגיון

מירי סביון:  לאורך השנים, גם כשדחינו מועדים ואנשים הגישו דוחות באיחור, זה השפיע בשני הכיוונים

מירי סביון:  זה נכון שאם מישהו בחר להגיש את הדוח בינואר במקום בדצמבר, אז לכאורה רשות המסים הרוויחה עוד שנה כדי לבדוק את הדיווח שלו

מירי סביון:  מצד שני, אם מישהו יקבל בהמשך ארכה מרשות המסים ובמקום להגיש את הדוח שלו בפברואר 2024 הוא יגיש אותו באוגוסט 2024, דווקא משך הזמן שרשות המסים תוכל לבדוק אותו יתקצר כי בכל מקרה אפשר לבדוק עד סוף 2028

מירי סביון:  כשנתנו את הארכה בתוך השנה משך הזמן לטיפול התקצר

מירי סביון:  לפעמים הארכה גורמת לזה שלרשות המסים יש יותר זמן, לפעמים היא גורמת לזה שלרשות המסים יש פחות זמן, לכן העדפה הראשונה שלנו הייתה לא להתערב במנגנון הזה

מירי סביון:  המנגנון הזה עובד לפעמים ככה, לפעמים ככה, לכן צריך להניח אותו בצד

מירי סביון:       פה יש אירוע מאד מיוחד

מירי סביון:  דיברנו רבות על העובדה שחלק מהעסקים וחלק מהמייצגים נמצאים בשירות מילואים וקשה מאוד להתנהל בצורה הזאת

מירי סביון:  הציגו בפנינו מצבים שבהם לחברות או ליחידים מאוד חשוב להימנע מתקופת ההתיישנות, ושלאורך שנים הם מאוד מאוד הקפידו להגיש את הדיווח שלהם עד סוף השנה

מירי סביון:  ההנחה הייתה שמי שבמשך שנים הקפיד להגיש את הדוח בשנה העוקבת כנראה שגם השנה היה מאוד רוצה לעשות את זה

מירי סביון:  מכיוון שאולי דווקא עכשיו המייצג שלו נמצא במילואים והוא לא יכול,  אמרנו שאך ורק לגבי האירוע הזה ורק לתקופה מוגבלת נסכים לראות אותם, למרות שהם הגישו בינואר, כאילו הגישו בסוף השנה

שולמית אלוני: למה השנתיים אחורה צריכים להשליך על - -?      

מירי סביון: זה כדי ללמוד על ההתנהגות

ינון אזולאי: ואם הוא עסק חדש?     

מירי סביון: 50% מהדוחות מוגשים לנו בשנה העוקבת

מירי סביון:  זה לא הגיוני עכשיו לקצר את תקופות הדיווח

ינון אזולאי: אם הוא עסק חדש, איך אפשר לחקות אחרי ההתנהגות שלו?      

ג'ק בלנגה: אם אין לו דוחות לאותם שנתיים הוא יקבל את זה אוטומטית

ג'ק בלנגה:  למי שלא היה ב-2021 או ב-2022 ינואר שלו ייחשב דצמבר

ג'ק בלנגה:  את זה חייבים לתקן

מירי סביון: זה לא יכול להיות

ג'ק בלנגה: 	אלו חברות שלא היו קיימות

ינון אזולאי: הם לא היו קיימים

ינון אזולאי:  איך תסתכלי על ההתנהגות שלהם?      

ג'ק בלנגה: אלו חברות חדשות שקמו ב-2022

ינון אזולאי: כמה עסקים חדשים קמים כל שנה?     

ג'ק בלנגה: עשרות אלפים

ג'ק בלנגה:  את מי שלא היו לו דוחות צריך לכלול

ג'ק בלנגה:  גם יחיד שפתח עסק חדש צריך לכלול בפנים

ג'ק בלנגה:  צריך פה תיקון

אפרת רייטן: תיקון למה?     

ג'ק בלנגה: תיקון לנישום חדש, לעסק חדש או לחברה חדשה

ג'ק בלנגה:  אם היא קמה ב-2021 או ב-2022 היא צריכה להיכנס להוראה הזאת, אחרת אין למה להשוות

משה גפני: מירי, תסכימו לזה

ג'ק בלנגה: אתם צריכים לשים אותו בפנים

משה גפני: אתה צודק

משה גפני:  אתם צריכים להסכים לזה, אין ברירה

אפרת רייטן: 	הגיש נישום דוח לשנת המס 2022 בתקופה שמיום כ' בטבת התשפ"ד (1 בינואר 	2024) עד יום כ"א בשבט התשפ"ד (31 בינואר 2024), יראו את הדוח שהוגש  	בתקופה כאמור לעניין ההוראות לפי הפקודה כאילו הוגש ביום י"ט בטבת 	התשפ"ד (31 בדצמבר 2023), ובלבד שהנישום הגיש את הדוח לשנת המס  	2020 במהלך שנת המס 2021 ואת הדוח לשנת המס 2021 במהלך שנת  	המס 2022; לעניין זה, "דוח" – דוח לפי סעיף 131 לפקודה;     

שולמית אלוני: למה ההתייחסות היא לשנת המס 2022, ומה המשמעות של "לעניין הוראות לפי הפקודה"?   

אפרת רייטן: כשההגשה של הדוח לשנת 2022 תעבור לשנת 2024, המשמעות תהיה עוד תקופת התיישנות

אפרת רייטן:  הגענו למסקנה שנוותר על אותה תקופה רק לגבי מי שהגיש את הדוח בחודש ינואר

שולמית אלוני: האם זה חל רק ביחס לדוח שהוגש לשנת 2022?     

אפרת רייטן: כן, רק לדוח שהוגש לנו לשנת 2022

אפרת רייטן:  מי שיגיש את הדוח לשנת 2022 במהלך ינואר 2024 יראו את הדוח עבורו כאילו הוגש בסוף שנת המס הקודמת, כשהמשמעות היא שיש ארבע שנים לטפל, לא עוד שנה מתום שנת המס 2024 שבה הוגש הדוח

אפרת רייטן:  זה נותן ארבע שנים לטפל, לא את כל שנת 2024 ועוד ארבע שנים

שולמית אלוני: מה המשמעות של "לעניין הוראות לפי הפקודה"? למה אתם מיישמים את זה רק לעניין ההתיישנות?     

אפרת רייטן: במקום לעבור עכשיו סעיף סעיף ולראות איפה ההתיישנות ואיפה זה בא לידי ביטוי, בכל מה שקשור למועד ההגשה של הדוח יראו את ההוראות לפי הפקודה

אפרת רייטן:  זה מותנה בזה שהנישום הגיש את הדוח לשנת 2020 במהלך שנת 2021 ואת הדוח לשנת 2021 במהלך שנת 2022

ג'ק בלנגה: רק אם הוא היה חייב להגיש דוח באותן שנים

משה גפני: 	אנחנו מסכימים לזה

אפרת רייטן: 	שר האוצר, באישור ועדת הכספים של הכנסת, רשאי, בצו, להאריך את  	התקופה הקובעת, בתקופות נוספות שלא יעלו על שלושה חודשים כל 	אחת, אם נוכח כי מתקיימות נסיבות מיוחדות המצדיקות זאת עקב 	המצב הביטחוני מיוחד, ובלבד שמשך הארכה הכולל לפי סעיף זה 	לא יעלה על תשעה חודשים; הארכת התקופה הקובעת לפי סעיף  	זה יכול שתהיה דרך כלל או לעניינים מסוימים לפי חוק זה; לעניין 	זה, "המצב הביטחוני המיוחד" – המצב הביטחוני השורר במדינה,  	שבשלו הוכרז מצב מיוחד בעורף כהגדרתו בחוק ההתגוננות  	האזרחית, התשי"א-1951, ביום כ"ב בתשרי התשפ"ד (7 באוקטובר 	2023)

משה גפני: שר האוצר לא יכול להאריך לבד מועדים, הוא צריך את אישור ועדת הכספים

שולמית אלוני: למה הגבלתם את זה לתשעה חודשים?      

אפרת רייטן: היינו אמביוולנטיים עם החקיקה הכללית שדיברה על הארכת מועדים

שולמית אלוני: את מדברת על הצעת החוק שעברה בוועדת חוקה?      

אפרת רייטן: נכון

אפרת רייטן:  צריך לבדוק אם ההוראה שם השתנתה

משה גפני: למה תשעה חודשים ולא תשעה חודשים וחצי או עשרה חודשים?     

אפרת רייטן: חשבנו שצריכה להיות הלימה, איזה שהוא היגיון מסוים

ינון אזולאי: למה גם שם?     

אפרת רייטן: אנחנו לא כתבנו את החוק שם

אפרת רייטן:  שם מדובר בחוק כללי

אפרת רייטן:  החוק הכללי שנדון בוועדת חוקה מדבר על הארכת תקופות באופן רוחבי

ינון אזולאי: זה של משרד המשפטים, נכון?     

אפרת רייטן: נכון

משה גפני: שלומית, מה התיקונים?    

שולמית אלוני: לגבי סעיף 64 שנמצא בסעיף 2(ב)(1)(ב) ומתייחס לחברות בית רשות המסים התבקשה לבחון את ההחלה של הארכה

שולמית אלוני:  זאת הייתה ההערה של ג'ק בלנגה ביחס לכל סעיף 64

שולמית אלוני:  שקלתם את זה? זאת אומרת, לא לייחד את זה רק לסעיפים הקטנים שמנויים בסעיף

אפרת רייטן: בדקנו וראינו שמה שצריך זה להוסיף סעיף נוסף אחד, וזה סעיף 64(ב)(3)(ב)

שולמית אלוני: לגבי סעיף 64א שמתייחס לחברות משפחתיות עלתה שאלה ביחס למקרי פטירה

ג'ק בלנגה: לחברה משפחתית שיש מייצג שנפטר יש חובת הודעה תוך 60 יום על מי מחליף אותו

ג'ק בלנגה:  לצערי הרב יהיו הרבה מקרים כאלה שלא נדע להחליף אותו

ג'ק בלנגה:  מירי הבטיחה שהמקרים האלה לא ייפלו בין הכיסאות ויטפלו בהם, אבל אם אין סמכות חוקית אני לא יודע איך זה יתוקן

מירי סביון: 	יש שורה של נושאים שאליהם צריך להתייחס בנוגע למקרים הטראגיים האלה

מירי סביון:  הנושא של חברה משפחתית הוא נושא אחד מיני רבים שברור שיהיה צריך לתת התייחסות מיוחדת לאור הנסיבות

מירי סביון:  נראה לנו יותר נכון שנטפל במקרים האלה בצורה כללית, שניתן מענה כולל לאירוע, עד כמה שניתן לפחות בתוך החוקים שאנחנו אחראיים עליהם, ולא כרגע נפתור את זה - -     

ינון אזולאי: יש לך סמכות?     

מירי סביון: 	אנחנו צריכים לבחון את המענה הכולל

מירי סביון:  איפה שיש לנו סמכות ניתן אותה

מירי סביון:  איפה שנחשוב שזה מצריך חקיקות - -     

ינון אזולאי: למה פה לא להרחיב את זה קצת?     

מירי סביון: אפשר בעיקרון להרחיב את זה כאן, אבל זה נראה לנו כמו לתת איזה שהוא מענה נקודתי בחוק שהוא לאו דווקא רלוונטי לנושא הזה

מירי סביון:  נראה לנו יותר נכון כרגע לבוא ולהגיד שאנחנו מודעים לנושא הזה

מירי סביון:  ברור שכשיגיעו המקרים אנחנו נטפל בהם

מירי סביון:  ברור שאנחנו צריכים לבחון בהקשרים יותר רחבים מתן מענה הולם והתאמות נדרשות לגבי כל המקרים שיהיו

ג'ק בלנגה: הסעיף הזה גורר אירועי מס כבדים מאוד, מכפיל את המס לנישומים

ג'ק בלנגה:  אין הרבה סעיפים כאלה בעקבות פטירה

ינון אזולאי: מירי, זה לא מפריע לך? אנחנו כבר נמצאים בתוך זה

ינון אזולאי:  מספיק אפילו אחד מהמקרים הטראגיים שייפול בין הכיסאות שאנחנו יכולים לפתור לו את הבעיה עכשיו

מירי סביון: אין לנו התנגדות עקרונית להכניס כאן את השלושה חודשים

מירי סביון:  כרגע יש פה מגבלות של זמן שלא מתאימות לאירוע הזה

מירי סביון:  החוק הזה הוא הרבה יותר כללי, הוא נותן מגבלות של זמן שלאו דווקא מתאימות לאירועים הטראגיים האלה

מירי סביון:  זה ברור לנו שכל המצבים הנוראיים והאיומים של חטופים, חללים ונעדרים - -     

ינון אזולאי: אני לא רוצה להגיע למצב שתהיי כבולה להביא את המענה

מירי סביון: אם תתעקשו לשים את זה אני לא אגיד לכם לא, וכנראה ניתן את זה וגם יותר

מירי סביון:  אני חושבת שכרגע המענה הזה למקרים הטראגיים לא מספיק, צריך לתת לו מענה הרבה יותר רחב

שולמית אלוני: בסעיף 2(ב)(1) נכנס סעיף 3(ט)(1): ואולם אם לא הושבו הכספים לחברה עד למועד החיוב שנדחה לפי סעיף זה, יראו את מועד החיוב לעניין סעיף 3(ט)(1) כמועד החיוב אילולא הוראות סעיף זה

אפרת רייטן: אנחנו מאריכים את המועד להשיב כספים לחברה, אם הם נמשכו בתום תקופת המס, בשלושה חודשים

אפרת רייטן:  הסעיף כאן אומר שאם לא הושבו הכספים עד מועד החיוב החדש ונשארו אצל הנישום, יראו את מועד החיוב כמועד המקורי, שזה 31 בדצמבר

שולמית אלוני: עוד הערה שהייתה אתמול בדיון זה לגבי הנושא של העיקולים

שולמית אלוני:  מירי, אמרתם שיש לכם הנחיה שיוצרת הקלות בעיקולים עד 1 בדצמבר

שולמית אלוני:  יושב ראש הוועדה ביקש שתשקלו להאריך את התקופה בהנחיות שלכם עד סוף דצמבר, תחילת ינואר

מירי סביון: 	ההחלטה לא לעשות עיקולים חדשים עד 1 בדצמבר פורסמה

מירי סביון:  לגבי כל האוכלוסיות שכרגע מצריכות תיקון מיוחד, שזה משרתי המילואים, החטופים, החללים ומשפחותיהם, ההנחיות האלו יוארכו

משה גפני: למה לא להאריך את המועד הזה לכולם?     

מירי סביון: המשק חוזר לאט לאט לפעילות

מירי סביון:  אנחנו עושים את הדברים ברגישות, כאשר לצערנו ישנם גורמים שמנצלים לרעה את המצב

משה גפני: מה אכפת לכם להאריך את זה בכל זאת?      

מירי סביון: אנחנו כרגע מפעילים שיקול דעת, אבל ישנם גורמים שמנצלים את העובדה שהכרזנו שאנחנו לא מפעילים עיקולים חדשים כדי להתחמק מתשלום מסים

מירי סביון:  אנחנו חושבים שהמשק צריך לחזור

ינון אזולאי: מירי, רוב האנשים הם לא עבריינים

מירי סביון: גם רוב האנשים משלמים בזמן

ינון אזולאי: יש עצמאים שהבעל או האישה נמצאים במילואים, יצאו לחל"ת

ינון אזולאי:  זו תקופה שהיא לא טובה, זו תקופה שהיא קשה

ינון אזולאי:  מה שאנחנו מבקשים זה שתתנו את ההוראה לא רק לאותן משפחות שנפגעו

ינון אזולאי:  הארכה שלכם לעוד שלושה חודשים צריכה להיות גורפת

מירי סביון: אני חושבת שאנחנו אומרים דברים מאוד דומים

מירי סביון:  רשות המסים תמשיך לפעול בצורה רגישה

מירי סביון:  אני מסכימה אתכם שרוב הציבור הוא ציבור ישר, אבל חלק מהעסקים שהם פחות ישרים ומנצלים הזדמנויות הם אלה שצוברים חובות ומתחמקים

מירי סביון:  אני חושבת שבהקשרים האלה לא להפעיל שום הליכי אכיפה ולא לעקל יכול לגרום לכך שקופת המדינה תינזק

מירי סביון:  האנשים שצריכים את העזרה שלנו ואת ההתחשבות מקבלים אותה – חלקם בצורה גורפת כשהם שייכים לקבוצות שאנחנו יודעים לזהות אותן, חלקם מקבלים את זה כשהם מגיעים למשרדים, מציגים את המצב ומסבירים את הקושי

מירי סביון:  אנחנו יודעים לתת פריסות, אנשים יודעים להגיע אלינו

מירי סביון:  אנחנו מגלים סופר רגישות

ינון אזולאי: אני לא סתם אומר ולא סתם מתעקש

ינון אזולאי:  אני מכיר סיפורים

ינון אזולאי:  טיפלתי גם בקורונה וגם עכשיו עם כל ההחזר של הקורונה

ינון אזולאי:  כשבאו וביקשו מבן אדם להחזיר, שאלו אותו איך יכול להיות שהוא עבר דירה באותה תקופה או איך הוא קנה רכב

ינון אזולאי:  מה אתם רוצים מאדם שבשביל זה הוא חסך, או מאדם שקנה דירת חמישה חדרים במקום דירת שני חדרים שהייתה לו בגלל שנולדו לו תאומים? הוא ילך ויסביר לכם את כל זה? יכול להיות שיש לכם רגישות, אבל הרגישות הזאת מסתיימת באיזה שהוא מקום

ינון אזולאי:  את יודעת מי בסוף נופל? אותו חלש שלא יודע לענות לכם

ינון אזולאי:  את לא יכולה להיות רגישה ל-90% מהבקשות, אבל את יכולה להיות יותר קשה ל-10% שהם רמאים

ינון אזולאי:  הבקשה שלי היא להאריך את זה בשלושה חודשים, כדי שתהיי יותר קשה ל-10% הרמאים, לא ל-90% החלשים

ינון אזולאי:  אם את אומרת מראש שאת מאריכה את זה בשלושה חודשים, פתרת בעיה ל-90%

ינון אזולאי:  אם את אומרת שלא, את צריכה לטפל ב-90%, ולזה אני לא רוצה שתגיעי

ינון אזולאי:  למה אתם לא עושים את זה? כי תמיד אתם באים לפה עם כל מיני מסים בגלל כל מיני עבריינים

ינון אזולאי:  אם אנחנו לא יודעים לטפל בעבריינים, האם אנחנו צריכים לפגוע בחלשים? אתם צריכים לתת שלושה חודשים נוספים

ינון אזולאי:  אם יש לכם בעייתיים תתפסו אותם, תעשו מה שצריך - מהקנס הקטן עד הגדול, ואפילו להכניס לכלא

קריאה: אתה לא נותן להם את האפשרות לטפל

ינון אזולאי: אתה רוצה ש-90%, שאלה האנשים הטובים, ילכו? אני מכיר מקרים

ינון אזולאי:  לא הייתי מדבר אם לא היו אנשים שפנו אלי

ינון אזולאי:  ברגע שהם מבקשים מתחילים לחפור להם מאיפה יש להם את הרכב

ינון אזולאי:  בן אדם קנה את הרכב בליסינג, בתשלומים לשלוש שנים

ינון אזולאי:  בן אדם שהחליף את הדירה עשה את זה לפני זה

ינון אזולאי:  על זה שבאמצע קרה מה שקרה הוא משלם, הוא לא גנב את זה

ינון אזולאי:  באים אליו דווקא עכשיו ויושבים לו על הווריד

ינון אזולאי:  כשהוא מבקש שיפרסו לו ל-36 תשלומים, מסכימים לפרוס לו ל-12 או ל-10 תשלומים

קריאה: מדברים על עיקולים

ינון אזולאי:  אני מדבר על עיקולים

ינון אזולאי:  אני מדבר על אותו אחד שיש לו עיקולים כי לא היה לו כסף להחזיר

ינון אזולאי:  אין עניין שהוא יפנה אלי

ינון אזולאי:  למה הוא צריך להכיר חבר כנסת בשביל שיטפל לו בבעיה? אני חושב שברגע שחבר כנסת צריך לטפל בזה זו תעודת עניות לנו

ינון אזולאי:  זה לא אמור להיות ככה

מירי סביון: 	התהליך של גביית המסים הוא לא תהליך פשוט אף פעם

מירי סביון:  מול זה שאנחנו משתדלים לתת ארכות ולגלות התחשבות המדינה צריכה להמשיך לגבות את המסים שלה, והיא צריכה לעשות את זה היום יותר מבכל תקופה אחרת

מירי סביון:  אנחנו פועלים ברגישות

מירי סביון:  אני לא יכולה להגיד שאף פעם לא קרה מצב שבו פספסנו מישהו שנזקק לפריסה יותר רחבה ממה שידענו לתת לו

מירי סביון:  זה גם קורה

מירי סביון:  יש לפחות עשרות אלפים של משלמי מסים שאנחנו יודעים לתת להם הקפאות, פריסות, להימנע מהליכי אכיפה

מירי סביון:  הייתי מאוד רוצה לבוא ולהגיד שרשות המסים תיתן דחיית מסים, לא תעקל שום דבר, לא תפעיל אכיפה, תהיה מאוד רכה ונעימה, אבל כדי להבטיח את גביית המסים שתתנהל כסדרה יש סדר ויש הליכים

מירי סביון:  אנחנו לא מתנפלים, אנחנו לא מיד מטילים עיקול בלי לדבר עם אף אחד

מירי סביון:  לפני שמטילים עיקול יש הודעות, יש התראות, יש זמן להגיב

מירי סביון:  כשמישהו פונה אלינו ומסביר שיש לו קושי, אנחנו עושים מאמצים ומשנים, דוחים, נותנים ארכות, פורסים את התשלומים

מירי סביון:  אם אנחנו מדינה חפצת חיים בצד הכלכלי אנחנו צריכים לשמור על האיזון הנכון בין זה שניתן את הקרדיט, נגלה סבלנות כלפי מי שצריך, לבין זה שנקפיד שמי שיכול לשלם, ואני מזכירה שמי שחייב מיסים זה אנשים שהרוויחו, ימשיך לשלם את הכסף לקופת המדינה

מירי סביון:  כשאנשים רואים שרשות המסים לא רודפת אחריהם והם שמים את הכסף בצד, אחר כך החוב הופך להיות יותר קשה לגבייה ויותר קשה להם לשלם

מירי סביון:  אם אנחנו רוצים לשמור על הכלכלה שלנו בריאה ושתשלומי המסים ימשיכו להיכנס, כאשר גם ככה ההכנסות ממסים יורדות בחודשים האלה, צריך לחזור לפעילות

מירי סביון:  אני שומעת את האמירות שלכם

מירי סביון:  אנחנו מקבלים את האמירות שלכם במובן זה שכרגע חלק מהציבור נמצא במצב כלכלי קשה, שחלק מהעסקים עובדים לאט

מירי סביון:  אגב, חבות המסים יורדת כאשר הפעילות יורדת

מירי סביון:  כשיהיה צריך נחזור לביצוע של פעולות אכיפה שנעשה אותן ברגישות הראויה

ינון אזולאי: הבעיה שבמקרים רבים אתם פועלים בנחישות ובלי רגישות

ינון אזולאי:  גם לגבי מקרים שפניתי בעבר רשות המסים נוכחה לדעת שצדקתי

ינון אזולאי:  אז לא היה מדובר בבן אדם מסכן, אלא בבן אדם שעיכבו אותו בסיפור הממסים

ינון אזולאי:  זה רק מוכיח שלא תמיד אתם באמת מצליחים לפעול ברגישות

ינון אזולאי:  במקום כזה צריך לנהוג ברגישות

ינון אזולאי:  אני סומך עליכם שתגיעו לכל אחד שהוא רמאי, ואני בדעה שצריך להגיע לרמאים

ינון אזולאי:  אני לא אומר שאין רמאים ואין נוכלים

ינון אזולאי:  יש רמאים ויש נוכלים שצריך לטפל בהם ביד הכי קשה שיש

ינון אזולאי:  אני חושב שאתם צריכים לתת את השלושה חודשים באופן כללי

ינון אזולאי:  אם בטייקונים נטפל בעוד שלושה חודשים יותר טוב, גם באלה אתם יכולים לטפל יותר טוב בעוד שלושה חודשים

ינון אזולאי:  למה את לא מקישה לגביהם את אותו הדבר? תקישי את אותה סיבה גם לגביהם

מירי סביון: במקרה הזה ההקבלה פחות מתאימה, כי כאן מדובר על תשלומי מסים לגבי עניינים פרטניים

ג'ק בלנגה: תמיד יהיו כאלה שייפגעו וצריך יהיה לטפל בהם ספציפית

ג'ק בלנגה:  זאת מערכת שאי אפשר לסגור אותה הרמטית

ג'ק בלנגה:  התקופה הזאת בעייתית

משה גפני: מה העמדה שלך?     

ג'ק בלנגה: העמדה שלי היא כמו של ינון

ג'ק בלנגה:  רשות המסים בתקופה הזאת צריכה בכל הנוגע לעיקולים ולסנקציות קצת לוותר, למרות שיש בשוליים אנשים שיגנבו

ג'ק בלנגה:  אגב, הגנבים הגדולים הם לא בעיקולים

ג'ק בלנגה:  אצלם לא מעקלים כלום, אין מה לעקל

ינון אזולאי: הגנבים הגדולים יודעים לרמות, לשקר, לרשום על שם השני, רק שאף פעם לא תופסים אותם

ינון אזולאי:  בסוף תופסים את הש

ינון אזולאי: ג

שולמית אלוני: לגבי סעיף 160(א), לגבי תקופת שש השנים שקבועה בו, הייתה שאלה אם אפשר להגיש עד מרץ 2024 כשמדובר בבקשות להחזר מס ב-2017

שולמית אלוני:  אם מאריכים את זה, זה הופך את זה לשבע שנים

שולמית אלוני:  זאת הייתה הכוונה, נכון?      

מירי סביון: הכוונה שלנו הייתה שדוח בקשה להחזר מס משנת 2017 ניתן יהיה להגיש עד 31 במרץ 2024

ג'ק בלנגה: זה יהיה כתוב בהוראות הביצוע בצורה מפורשת

שולמית אלוני: בחוק מיסוי מקרקעין ביקשתם להכניס ארכה ביחס לתשלום המס והדיווח

שולמית אלוני:  עלה גם העניין של המקדמה

רוני סרי לוי: בפברואר 2016 מירי סביון הוציאה הנחיה למשרדי השומה שמאפשרת לטפל בשומה במשך ארבע שנים מתום שנת המס שבה הוגש הדוח, שמאפשרת להתחיל בהליכי טיפול גלויים עד ה-31 באוקטובר, זאת אומרת חודשיים לפני תום תקופת ההתיישנות

רוני סרי לוי:  נכון לעכשיו כל הדוחות שהוגשו בשנת 2019, שאמורים היו להתיישן  עד ה-31 לדצמבר 2023, הוארכו עד ה-31 במרץ 2024

רוני סרי לוי:  בשל כך היה צורך לעדכן את ההנחיה שמירי סביון הוציאה בשעתו ולהתאים אותה למצב הנוכחי

רוני סרי לוי:  הרעיון במכתב הזה הוא שכל שומה, כל טיפול שומתי שלא התחיל לפני ה-31 לאוקטובר 2023 אי אפשר יהיה להתחיל איתו, למעט חריגים שהוגדרו בתוך המכתב הזה

רוני סרי לוי:  את אותם מקרים חריגים אפשר ליישם עד ה-31 במרץ 2024

מירי סביון: 	הנושא הבא זה הנושא של פתיחת עמדות חייבות בדיווח שכרגע ביקשנו לפרסום הרשימה עד 31 למרץ

חגי טיירי: 	עמדות חייבות בדיווח יש לנו בכמה מערכי מס

חגי טיירי:  בטעות נכנס רק הסעיף שרלוונטי לעמדות חייבות בדיווח במס הכנסה, לא את הסעיף שרלוונטי למע"מ

חגי טיירי:  אנחנו רוצים להוסיף אותו

שולמית אלוני: אתם רוצים להוסיף סעיפים נוספים?     

משה גפני: עם כל הכבוד, בשביל מה אנחנו מוסיפים דברים?     

מירי סביון: כי הייתה פה תקלה

חגי טיירי: זה עמדות חייבות בדיווח שמתפרסמות כל שנה בכל המערכים

חגי טיירי:  זו ממש טעות סופר שלא נכנס הסעיף הספציפי במע"מ

חגי טיירי:  אנחנו מבקשים להוסיף אותו, כדי שנוכל לפרסם את העמדות עד 31 במרץ

שולמית אלוני: אם אתם כבר מדברים על העמדות החייבות בדיווח, אז אולי גם נדבר על העניין הזה שבזמנו, כשהיה את כל הנושא של העמדות החייבות בדיווח, הרעיון לא היה להגיע עד סוף שנה עם הנושא הזה

שולמית אלוני:  איך זה מסתדר עכשיו עם הארכה?     

חגי טיירי: התהליך הוא שרשות המסים מגבשת את העמדות, מעבירה אותן ללשכות, מקבלת תיקונים, מקבלת הערות, מורידה, משנה, ורק אחרי זה מפרסמת

חגי טיירי:  התחלנו את התהליך באפריל, אבל שוב הגענו לחודשים האחרונים

חגי טיירי:  גם במע"מ וגם במס הכנסה החובה היא לפרסם עד תום השנה

חגי טיירי:  כרגע מי שמרכז את זה אצלנו בחטיבה המקצועית זה נדב נגר

חגי טיירי:  מכיוון שהוא נמצא במילואים מתחילת המלחמה כל הטיפול כרגע נתקע, לכן אנחנו מבקשים גם את הנושא הזה להאריך עד מרץ

חגי טיירי:  דיברנו גם עם הלשכות לגבי התוספת הזאת של המע"מ

ג'ק בלנגה:    אין לנו התנגדות שיוסיפו את המכס ואת מע"מ, אבל אנחנו מבקשים שהם יגידו לפרוטוקול שהם יפרסמו את הטיוטות לא יאוחר מסוף פברואר, ושלגבי מע"מ הדיווח יוארך מסוף פברואר לפחות עד לסוף יולי

חגי טיירי: את הטיוטות שאנחנו מפרסמים נעביר לא אחרי סוף פברואר, ואת המועד שצריך לדווח על זה במע"מ נאריך לפחות עד יולי

שולמית אלוני: דיברנו על מיסוי מקרקעין, על הבקשה שהייתה להכניס פה את הדיווח, את תשלום המס

מירי סביון: לגבי מיסוי מקרקעין, לגבי איזו שהיא דחייה גורפת של הדיווח והתשלום – מדובר פה באירוע תקציבי מאוד משמעותי שאנחנו לא חושבים שנכון לעשות אותו

מירי סביון:  מי שיכול להתפנות להשלים את העסקה גם יכול להתפנות להשלים את הדיווחים

מירי סביון:  דחייה של הדיווחים והתשלומים במיסוי מקרקעין יכולה להיות אירוע תקציבי משמעותי

ינון אזולאי: ואז מה?     

מירי סביון: 	אנחנו מתנגדים לתוספת הזאת, לא נוכל להסכים לזה

ג'ק בלנגה: איך זה מסתדר עם המקדמה?     

מירי סביון: יכול להיות שזה הופך את הסעיף הזה לסעיף שאי אפשר ליישם אותו, כיוון שממילא הוא בתוך הוראות דיווח

ג'ק בלנגה: סעיף 15 הוא סעיף הקלה מהותי שבדרך כלל מדווח על ידי הקונה לטובת המוכר

ג'ק בלנגה:  באתם לתת הקלה מהותית כך שאנשים יוכלו לתכנן ולשלם את המס שלהם

ג'ק בלנגה:  עכשיו בגלל שהדיווח לא נדחה אתם אומרים לכולם - תשלמו את כל המס

ג'ק בלנגה:  זה משהו לא הגיוני

מירי סביון: הם יכולים לבקש את הקטנת המקדמה בדיוק כמו שהם ביקשו קודם

ג'ק בלנגה: לא אני כתבתי את הסעיף, לא אני ביקשתי אותו

ינון אזולאי: את בעצמך אומרת שלא בטוח שהסעיף הזה יהיה רלוונטי

משה גפני: מה לגבי ההתיישנות?     

שולמית אלוני: צריך להכניס תיקון

שולמית אלוני:  אנחנו מכניסים את התיקון?      

משה גפני: כן

שולמית אלוני: תיקון על הנוסח שהקראנו

משה גפני: כן, להכניס את זה

משה גפני:  מה מטרת החוק? החוק הזה נעשה כדי לעזור לצרכן, כדי לעזור לאזרח, כי המצב הוא כזה שהוא לא יכול להספיק לעשות את הדברים שהוא נדרש לעשות בימים רגילים

משה גפני:  זאת הייתה מטרת החוק

משה גפני:  כשהגענו לנושא של ששניסקי נדלקו פה נורות אדומות על למה צריך לתת הארכת מועדים

משה גפני:   מצד שני, יש כאלה שטענו שמכיוון שיכול להיות שאי אפשר בגלל שרואה החשבון נמצא במילואים, וזה לא משנה שמדובר באנשים חזקים, עשירים - צריך לאפשר את הארכה הזאת

משה גפני:  אני לא רוצה שייראה שוועדת הכספים דואגת לחזקים

משה גפני:  אני אציע לחברי הוועדה, ואני מקווה שרשות המסים תסכים לזה, פשרה, כשהפשרה אומרת ששינסקי יוארך רק לשלושה חודשים, לא ליותר

משה גפני:  את מה שאפשר להאריך בכל מקרה, אם ועדת הכספים מאשרת, אי אפשר יהיה לגבי המקרה הזה

משה גפני:  אני מציע את זה כפשרה

אורית פרקש הכהן: אנחנו מקבלים את זה

חגי טיירי: יש בסעיפים הארכת מועד לעשיית השומה ולהגשת ההשגה של הנישום

חגי טיירי:  זה לשני הכיוונים

אורית פרקש הכהן: זה יחול לשני הכיוונים

אורית פרקש הכהן:  אני תומכת בהצעה שלך, אדוני היושב ראש

משה גפני: מירי, אתם תומכים בזה?     

מירי סביון: 	אנחנו לא מתנגדים

שולמית אלוני: מה שאתה מציע לעשות זה להכניס את זה לסעיף האחרון שמדבר על הארכת התקופה ולכתוב למעט הנושא הזה

אורית פרקש הכהן: שהאמור בסעיף זה לא יחול לעניין סעיף ששינסקי

משה גפני: 	הצעת חוק הארכת תקופות ודחיית מועדים (הוראת שעה – חרבות ברזל) (הליכי מס ומענקי סיוע), התשפ"ד-2023, עם כל השינויים שנעשו בחוק ולא נעשו

משה גפני:  אני חושב שיוצא חוק מאוזן

ג'ק בלנגה:  	הייתה הסכמה על כך שבעקבות חלוקת דיבידנד לפי 3(ט)(1) יאפשרו ארבעה תשלומים

ג'ק בלנגה:  זה לא בחוק, אבל חשוב שזה יהיה לפרוטוקול

שלומי פיליפ: אנחנו לא מדברים על חלוקת דיבידנד, אנחנו מדברים על יישום של הוראות 3(ט)(1) בתוך הדוח השנתי

שלומי פיליפ:  על זה אנחנו ניתן פריסה של ארבעה תשלומים

משה גפני: מי בעד אישור הצעת החוק, ירים את ידו? מי נגד, מי נמנע?      

משה גפני: אושר

משה גפני: הצעת החוק אושרה עם השינויים הנדרשים ועם מה שלא שונה

משה גפני:  הצעת החוק התקבלה לקריאה שנייה ושלישית

משה גפני:  אני מודה לכולם, אני מודה על ההשתתפות בעניין הזה

משה גפני:  תודה רבה, הישיבה נעולה